नेटवर्क की समस्या, टैबलेट काम के नहीं
सरकारी राशन दुकानों में पारदर्शिता लाने के लिए शासन ने इसे ऑनलाइन किया है। इसके लिए दुकानों में टैबलेट का उपयोग शुरू किया गया। टैबलेट खरीदने के बाद ग्रामीण क्षेत्रों में नेटवर्क की समस्या बनी हुई। नेटवर्क नहीं होने की वजह से पुराने पद्धति से राशन दिया जा रहा है। इसलिए शासन की यह योजना कागजों में दिख रही है। वहीं खाद्य विभाग इस पर मॉनिटरिंग नहीं कर रहा है।
शासन ने अक्टूबर से इस योजना की शुरुआत की है। इसमें जिले में 226 पीडीएस दुकानों में टैबलेट का उपयोग अनिवार्य है। इसके बावजूद अभी तक सिर्फ 209 पीडीएस दुकान में टैबलेट का उपयोग किया जा रहा है। वहीं शहरी क्षेत्र के पीडीएस दुकानों में इसका उपयोग ही नहीं हो रहा है। इसके बावजूद खाद्य विभाग के अधिकारियों के द्वारा इस समस्या पर कोई पहल नहीं किया जा रहा है।
हितग्राहियों को ये फायदा: टैबलेट में राशन कार्ड का नंबर डालते ही हितग्राहियों के नाम व फोटो के साथ ही राशन की मात्रा और मूल्य भी पता चल जाएगा। इससे फर्जी राशन कार्ड वालों की पहचान भी हो जाएगी। लेकिन ग्रामीण क्षेत्रों में नेटवर्क नहीं होने की वजह से शासन की यह योजना धरी की धरी रह गई है।
नेटवर्क की वजह से इन ब्लॉक में हो रही दिक्कत
ब्लॉक संख्या
डोंगरगांव 15
छुरिया 21
चौकी 15
छुईखदान 20
राजनांदगांव ग्रामीण 15
जल्द कार्रवाई की जाएगी
जिले में ग्रामीण क्षेत्र के पीडीएस संचालकों को टैबलेट रखने का आदेश दिया जा चुका है। इसके बावजूद संचालक टैब का उपयोग नहीं कर रहे हैं, तो उन पर कार्रवाई की जाएगी। आरएल खरे, जिला खाद्य अधिकारी
hin_Deva hin_Deva hin_Deva hin_Deva bho_Deva bho_Deva mar_Deva awa_Deva awa_Deva hin_Deva awa_Deva hin_Deva hin_Deva